തിരിച്ചുവരുമോ ഇന്ത്യ: ഓവല് ടെസ്റ്റില് ടോസ് നേടിയ ഇംഗ്ലണ്ട് ഇന്ത്യയെ ബാറ്റിംഗിനയച്ചു ഇന്ത്യഇംഗ്ലണ്ട് നാലാം ക്രിക്കറ്റ് ടെസ്റ്റിന് ഓവലില് തുടക്കം. ടോസ് നേടിയ ഇംഗ്ലണ്ട് നായകന് ജോ റൂട്ട് ഇന്ത്യയെ ബാറ്റിംഗിന് അയച്ചു. അഞ്ച് ടെസ്റ്റുകളുടെ പരമ്ബരയില് ഇരു ടീമുകളും ഓരോ മത്സരം വീതം ജയിച്ച് ഒപ്പത്തിനൊപ്പമാണ്. ഓവല് ടെസ്റ്റിലെ വിജയത്തോടെ പരമ്ബരയില് മുന്നിലെത്താനാകും ഇന്ത്യയുടെ ശ്രമം. എന്നാല് ലീഡ്സ് ടെസ്റ്റിലെ തകര്പ്പന് ജയത്തിന്റെ ആത്മവിശ്വാസത്തിലാണ് റൂട്ടും സംഘവും ഇറങ്ങുന്നത് ആദ്യ ടെസ്റ്റ് സമനിലയില് പിരിഞ്ഞപ്പോള് ലോര്ഡ്സ് ടെസ്റ്റില് ഇന്ത്യയും ലീഡ്സ് ടെസ്റ്റില് ഇംഗ്ലണ്ടും ജയിക്കുകയായിരുന്നു. ലീഡ്സില് ഇന്ത്യ ഇന്നിംഗ്സ് തോല്വിയാണ് ഏറ്റുവാങ്ങിയത്. രണ്ട് മാറ്റങ്ങളും ഇന്ത്യ വരുത്തിയിട്ടുണ്ട്. ഇഷാന്ത് ശര്മയും മുഹമ്മദ് ഷമിയും ഇന്ന് കളിക്കുന്നില്ല. പകരം ഉമേഷ് യാദവിനെയും ഷാര്ദൂല് താക്കൂറിനെയും ടീമില് ഉള്പ്പെടുത്തി ഇന്ത്യന് ടീം: രോഹിത് ശര്മ, കെ എല് രാഹുല്, ചേതേശ്വര് പൂജാര, വിരാട് കോഹ്ലി, അജിങ്ക്യ രഹാനെ, റിഷഭ് പന്ത്, രവീന്ദ്ര ജഡേജ, ഷാര്ദൂല് താക്കൂര്, ഉമേഷ് യാദവ്, ജസ്പ്രീത് ബുമ്ര, മുഹമ്മദ് സിറാജ്